text: मलेशिया के स्थाई निवासी का दर्जा प्राप्त नाईक को प्रत्र्यिपत करने संबंधी भारत की मांग से जुड़े सवालों पर महातिर ने कहा , किसी भी मांग को मानने से पहले उनकी सरकार सभी पहलुओं पर गौर करेगी। इस बीच, नाईक ने मलेशिया में रहने देने और उसके मामले पर तर्कपूर्ण तरीके से गौर करने के लिए मलेशिया सरकार और प्रधानमंत्री महातिर का धन्यवाद व्यक्त किया। स्टार ऑनलाइन की खबर के अनुसार, नाईक ने कहा कि उसे मलेशिया के विविधता भरे समाज का हिस्सा बनकर अच्छा लग रहा है। वह इसकी संवेदनशीलता को सलाम करता है। वह कभी भी, किसी भी रूप में इसके संतुलन को खराब नहीं कर सकता। किसी भी सूरत में देश के कानून का उल्लंघन नहीं कर सकता।